**قصيدة هي لنا دار مكتوبة كاملة**

فيما يلي نورد كلمات قصيدة هي لنا دار للشاعر طالب الذبياني:

ملوكنا غــالـين والشعب غــــالــــين والــدار في الـوجدان والـيــوم تذكار

عــزّ ومهـابة يـوم واحد وتسـعــــين يـوم اتحــاد اصفوف وقلوب واشوار

هذه السـعــوديـة بـلاد الحــــــرمـين عمار يا ديرة طــويـلــين الأعــمـــار

مسرى النبي المصطفى قبــلة الــدين هي فخــرنا هي عـزنا (هي لنا دار)

حُــره مصانه في عـيــون الشياهــين تحـيـــا وتـنـعــم بأمنهم ليـل ونهار

طلعات واستطلاع من حــين لا حين سماهم اسـتـيـطـان والشــوف مسمار

أعـيـون تسهر في عـيــــون النياشين اللي يـمــــد الها إصبعه يلقــم النار

إقــــدام فرسان وعـــزاوي سـلاطين مـا يعــتزون إلا بقصّــاف الأعـمــار

رياح شرق ومـيـج وعـيـار خمسـين صـبت عــلى روس المعـادين مدرار

بيدي الحرار أحفاد أهـل بدر وحنين اللي يـحـبــــون الوطن حــب الأبرار

حب الوطن في الأوردة والشــرايين يسري كمـا تســري دمانا فالأوتار

مـا يختلف في حبـه الـــدايـم اثـنـــين منحوت فيـنـا نحـت الأسماء والآثار

صورة حـدود الدار من وين لا ويـن عـلى جــدار أكفان وافــــــين الأشبار

دوات رسـم الصورة أرواح ويـدين وريـشـتيـهــا ريشة كفـــوف الأقدار

عـظــامـنـــا سـور ودمــــانـا تلاوين وروسنا من حوله حدود وإطار

أطهر ثرى فوق البسيطة والأرضين أرضه عــرين وقـبـّتــه ماكر أحرار

الله يعــز المملكة قـــــولــوا آمــين ويـرد عـنـهــا كيد الاعــدا والأشرار